ཐེ་ལན་ཌིརྒྱལ་ཁབ་གྱི་བྱང་ཕྱོགས་སུ།མིང་ལ་སྐེ་རིང་སྡེ་ཞེས་འབོད་པའི་གྲོང་ཚོ་ཁྱད་པར་ཅན་ཞིག་ཆགས་ཡོད།གྲོང་ཚོ་འདིའི་སྐྱེས་མ་དག་ལ་ལྐོག་ཏུ་གྱུར་བའི་ཉམས་སྣང་ལྡན་པ་མ་ཟད།ཁོ་ཚོའི་མགོ་སྐེ་དེ་རྒྱུན་ལྡན་མ་ཡིན་པར་ཧ་ཅང་རིང་བ་དང་།ས་གནས་དེའི་མི་ཀུན་གྱིས་སྐེ་རིང་མི་རྒྱུད་ཞེས་སུ་འབོད་པ་རེད།ཁོ་ཚོ་ཐོག་མ་ཉིད་དུ་འབར་མ་རྒྱལ་ཁབ་གྱི་གྲངས་ཉུང་མི་རིགས་ཤིག་ཡིན་པ་དང་།སྔ་མོའི་དུས་སུ་དམག་འཁྲུག་ལ་གཡོལ་ཆེད་མཐའ་མཚམས་བརྒྱུད་ནས་ཐེ་ལན་ཌི་རྒྱལ་ཁབ་གྱི་བྱང་ངོས་སུ་བྲོས་འོངས་བ་དང་།དེ་གའི་སྲིད་གཞུང་གིས་གཏན་ལ་ཕབ་པའི་སྐེ་རིང་སྡེ་བ་ནས་འཚོ་བ་རོལ་དགོས་བྱུང་བ་རེད།དེ་ཡངསྡེ་བའི་ནང་གི་སྐྱེས་པ་རྣམས་ལ་སྲིད་གཞུང་གི་ཆོག་མཆན་ཐོབ་རྗེས་ཕྱི་རུ་གླ་རྒྱག་ཏུ་སོང་ཆོག་པ་དང་།བུད་མེད་དང་བྱིས་པ་རྣམས་ནི་སྡེ་ནང་ནས་སྡོད་དགོས་པ་རེད།ཁོ་ཚོའི་བུད་མེད་རྣམས་ནི་ལག་ལས་བཟོ་བརྩ་གྱི་ཆ་ལ་བྱང་ཆ་ལྡན་ཞིང་།རང་ཉིད་ཀྱི་ལག་ཤེས་ཐོན་ལས་དེ་དག་ཡུལ་སྐོར་པར་དྲན་རྟེན་ཆུང་ཆུང་གི་ཚུལ་དུ་འགྲེམ་འཚོང་བྱེད་བཞིན་འདུག་པ་དང་།དེ་ནི་ཁོ་ཚོར་མཚོན་ན་འཚོ་བའི་རྟེན་གཞི་གཙོ་བོ་ཞིག་ཡིན་པ་རེད།